Nyakim Gatwech

Nyakim Gatwech (Gambela, 1993ko urtarrilaren 27a) etiopiar modelo ezaguna da, Hego Sudango errefuxiatuen alaba, eta gaur egun Estatu Batuetan bizi dena. Instagramen oso ezagun egin da duen azal kolore beltz berezia dela eta.

 Biografia 
Gurasoak Maiwut hirian bizi ziren baina Sudango Bigarren Gerra Zibilari ihes eginez Etiopiara joan ziren eta bertan jaio zen Nyakim Gatwech. Handik Kenyako errefuxiatuen eremu batera joan ziren eta azkenik 14 urte zituela Estatu Batuetara iritsi zen. Hasiera batean Buffalo (New York) hirian ezarri ziren eta gero Minneapolisen. Hainbeste tokitan bizi izan bada ere eta Hego Sudanen inoiz ez, hegosudandartzat du bere burua.

St. Cloud Estatu Unibertsitatean moda desfile batean parte hartu zuenean erabaki zuen modelo izatea. 2017ko Jigsaw filmaren posterrean azaldu zen.

Duen azal kolore beltzagatik eskolan bazterketa jasan bazuen ere gaur egun oso ezagun egin da Instagramen eta dagoeneko ia milioi bat jarraitzaile ditu. Instagramen darabilen ezizena Queen of the Dark ("Iluntasunaren erregina") da.

 Erreferentziak 

 Kanpo estekak 
 Instagrameko kontu ofiziala

Kategoria:Etiopiako modeloak
Kategoria:Etiopiako emakumeak
Kategoria:Hegosudandarrak
Kategoria:Ameriketako Estatu Batuetako modeloak‎
Kategoria:Interneteko ospetsuak